Malta rreġistrat sitt każi ġodda ta' Covid-19 minn total ta' 2,250 swab test li allura tfisser rata ta' pożittvità 0.2% - rata baxxa ħafna, anke meta kkumparata ma' diversi pajjiżi oħra madwarna. Hekk kif ma kien hemm ebda persuna li fieqet fl-aħħar 24 siegħa, it-total ta' każi attivi tela' bi ftit, għal 40 persuna. Mill-ġdid ma kien hemm ebda mewt kaġuntata mill-virus. Intant id-dożi tal-vaċċin mogħtija sal-bieraħ kienu jlaħħqu is-659,488, b'315,768 jieħdu t-tieni doża wkoll.